Diari Oficial de la Generalitat Valenciana


Sumari del DOGV 5472, del 16-03-2007 (2007/3012)

RESOLUCIÓ de 26 de febrer de 2007, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 13 de desembre de 2006, de la Conselleria de Benestar Social per la qual es convoquen ajudes per a finançar activitats complementàries i extraescolars realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a finalitat la conciliació de la vida familiar i laboral, durant l'any 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3012


Data del document
:   26-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * alumne
    * associació
    * ensenyament primari
    * alumnat
    * suport econòmic
    * educació no formal
    * política familiar
    * educació preescolar
    * parentiu
    * ajuda pública

L'Orde de 13 de desembre de 2006, publicada en el DOGV núm. 5.417, de data 29 de desembre de 2006, per la qual es convoquen ajudes per a finançar activitats complementàries i extraescolars realitzades per alumnes dels centres educatius d'Educació Infantil o Educació Primària, sostinguts amb fons públics de la Generalitat, que tinguen com a finalitat la conciliació de la vida familiar i laboral, durant l'any 2007, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 11/2006, de 27 de desembre de Pressupostos de la Generalitat per a l'exercici 2007 (DOGV núm. 5.417, de data 29 de desembre de 2006), en aplicació d'allò que establix l'art. 3 de l'esmentada Orde de convocatòria, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 13 de desembre de 2006.   
Per tot això, i fent ús de les facultats que em conferix l'article 47.11 del Texto Refós de la Llei d'Hisenda Pública de la Generalitat Valenciana i el Decret 120/2003, d'11 de juliol del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar les ajudes regulades en l'Orde de 13 de desembre de 2006, de la Conselleria de Benestar Social, per la qual es convoquen ajudes per a finançar activitats complementàries i extraescolars realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat, que tinguen com a finalitat la conciliació de la vida familiar i laboral, durant l'any 2007 (DOGV núm. 5.417, de data 29 de desembre de 2006), que s'indica a continuació, a càrrec del programa pressupostari 323.10 Promoció de la Dona.  
- Denominació: Ajudes per a activitats extraescolars i complementàries FSE.  
- Línia de subvenció: T4917  
- Consignació pressupostària: 200.591,76 euros  
- Procedència i quantia dels fons:  
Propis: 50.147,94 euros  
Fons Social Europeu, Programa operatiu 2000-2006: 150.443,82 euros  
Segon  
D'acord amb la normativa vigent per a l'exercici 2007, el règim de pagaments de les ajudes regulades en esta orde es realitzarà amb la justificació prèvia dels programes/activitats subvencionats d'acord amb allò establit en l'article 47.11 e) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
Tercer  
Els crèdits publicats tenen el caràcter de màxims, i no es podrà concedir subvencions una vegada esgotats, circumstància que haurà de publicar-se en el Diari Oficial de la Comunitat Valenciana.  
D'altra banda, si com a conseqüència d'incorporacions pressupostàries es modificaren estos crèdits, la seua modificació haurà de ser publicada mitjançant resolució en el Diari Oficial de la Comunitat Valenciana.  
València, 26 de febrer de 2007.- La consellera de Benestar Social: Alicia de Miguel García.